شەفەق نیوز/ دەیان
لە خاوەن خوازینە تایبەتەیل لە وەردەم بینای پارێزگای سلێمانی گردەو بوین، ئەرا داوای
خاسەوکردن رەوشەیل ژیان و گوزەرانییان و وەرگردن شایستەیل دارایی ئەرا رووژەیل جەژن.
سامان حسێن سکرتێر
یەکێتی کەمئەندامەیل کوردستان ئەرا ئاژانس شەفەق نیوز وت: ئمڕوو مانگ کردیمن تا چشتیگ
ئەرا جەژن وەربگریمن و دەسمیەتی ئەرا خاوەن خوازینە تایبەتەیل بیەێکن ک لەوەر رەوشەیل
سەخنتیان زیان وەخوەیان دوینن و توانای جیوەجیکردن خوازینەیل رووژانەی خوەیان نەیرن،
لەوەر کەمی ئەو مووچەیلە ک وەپیان رەسێد لە ١٠٠ - ١٥٠ هەزار دینار ک خوەی بەش خەرج
یەک مانگ نێکەێد، و داوا لە وەرپرسەیل کەیمن دەسەسمیەتی لە رووژەیل جەژن وەپیمان بیەن،
چوینکە سەدان وەرەو یەکێتیەگە نیەن و توانا نەیریمن هیچ دەسمیەتییگ وەپیان بەیمن.
حسێن وتیش؛ ئمڕوو
دەیان کەس مانگ گردن وەلێ هەزاران لە کەمئەندامەیل هانە شوێنیان ک هیچ داراییگ نەیرن
لەلای خوەییش،
هەڤاڵ ئەبو بەکر پارێزگار سلێمانی لە چەوپیکەفتن مانگگرەیلە وت: ئیمە پشتگیری لە داواکاکریایەلدان
کەیمن و ئەوەسا کار ئەرا پاڵپشتیکردنی کەیمن و دەس کەێمنە هەڵمەت دابەشکردن هاوکاریەیل
خواردەمەنی و پویلی ئەرا ئی جەژنە لە بازرگانەیل و خاوەن کۆمپانیایلە و تکایە ئی مانگکردنە
بشوینین و ئەرا ماڵەیلدان گلەو بخوەین.
